
ELÖSZO. 



Érzem, tudom, hogy javaslatomon, a melylyel a 
nyilvánosság elé lépek, sok bölcs, „a. reális élet ismere- 
tével biró'^ mosolyogni fog. Korunkban mindenki „idea- 
listikus" és „nem bir emberismerettel", a ki nemcsak 
vallja, hanem gyakorolja is azt a meggyőződését, hogy 
az erkölcs minden társadalom alapköve. Az az egyedül 
vigasztaló, hogy a bölcsek, a reális érzéküek világában 
is vallják a nagy igazságot. így azután nem vész el a 
kapocs a letűnt erkölcsös korszak és a vajúdó (vagy tán 
még nem is vajúdó?!) ujabb erkölcsös korszak között. 
Sokat jelent máx az is, hogy csak az erkölcs tógájában 
lehet megjelenni a porondon, meyt igy legalább némi 
nyomokat hagy az erkölcs a közéletben és fennmarad a 
híd, a melyen akár egy hatalmas egyéniségben, akár az 
eseményekben rejlő erkölcsi erő újra átveszi a társadalom- 
nak s legmagasabb alakzatának, az államnak irányítását. 

A mai válság is csak ebből a világnézletből kifolyólag 
érthető meg teljesen. 

Meggyőződésem, hogy a válság súlyos volta nem ott 
keresendő, a hol azt általában keresik. A nagy közjogi 
ellentét, a mi a korona és a nemzet között nyilván- 
valóvá lett, egymagában ily súlyos válságot nem idéz- 
hetett volna elő. 

A válság veszedelme s igy a kibontakozás nehézsége is 
abban van, hogy a nagy nemzeti, alkotmányos erkölcsök 
kiveszőben vannak. 

A korona is, a nemzet is kinyilatkoztatta jogi meg- 
győződését. Mindkét faktornak erkölcsi méltósága van 
tehát kötve ahhoz, hogy jogi meggyőződése a másiknál 
teljes tiszteletben részesüljön. 

A közéletben szerepet vivő politikusok egy része 
egészen nyiltan oly irányba tereli a küzdelmet, hogy az 
szükségképen a korona erkölcsi megalázására vezetne. 
Mások meg — a kik ennek az iránynak ellenállának — 
oly megoldásokra törekednek, a melyek viszont a nemzet 
erkölcsi megalázásával járnának. 

AlUotmányunh értelmében az egyik oly lehetetlen, 
mint a másik. 

Mind a két faktorban akkora erkölcsi erőt kell feltéte- 
lezni, a mennyit alkotmányunk megkövetel. Nagyon termé- 
szetesen a korona erkölcsi ereje egészen más módon kell, 
hogy megnyilatkozzék, mint a nemzet erkölcsi ereje, a mint 
ezt javaslatom indokolásában kifejteni igyekeztem. 

Akár „idealistikus"" vagy „realistikus'' valaki, az alkot- 
mány mindkét világnézlet mellett is azonegy alkotmány. 

A ki tehát alkotmányos magaslatról akar vizsgálódni, 
annak személves világnézlete nem léphet előtérbe, az csakis 
az alkotmány ^világnézlet ''-én állhat. 

A néma gondolat tulaj donképen szabad, mert nem 
üldözhető. Ö Felsége a király személye is ki lehet téve 
tehát annak, hogy minden nagy erényei mellett is sárba 
rántható — gondolatban. De a korona — a mely a király 
személyével nem egészen egy — alkotmányunk és alkot- 
mányos erkölcseink értelmében még gondolatban sem sért- 
hető meg.* 

*Nem óhajtom itt bizonyítani, csak rámutatok arra, hogy nagy zavEu* 
van ma a közjogi fogalmakban. A korona és a király^ személye azonosnak 
tekintetik. Ne is beszéljünk a koronának a rendi alkotmányban való tágabb 
értelméről. Kétségtelen, hogy modernisált parlamentaris alkotmányunkban sem 
egy a kettő. Törvényeink terminus technicusokban — igaz — nem különböz- 
tetnek. De nekünk ezt meg kell tenni épen sajátos helyzetünknél fogva Ausztriával 
szemben. Ebben a keretben nem akarok nagy közjogi apparátussal bizonyítani, 
csak két eclatans tör vény czikkre utalok. 1.) 1848:111. t.-oz. 3 §. ,Ö Felsége a 
király a végrehajtó hatalmat a törvények értelmében független magyar minisz- 
térium által gyakorolja." Kétségtelen, hogy itt „Ö Felsége a király* alatt a 
korona értendő. 2.) 1867 :X1Í. t-cz* 11 §. „Ö Felségének a hadügy körébe tar- 
tozó alkotmányos fejedelmi jogai folytán mindaz, a mi az egész hadseregnek 
és igy a magyar hadseregnek is, mint az összes hadsereg kiegészítő részének 
egységes vezérletére, vezényletére és belszervezetére vonatkozik, ö Felsége 

Alkotiriáriyuiik, alkotmányos erkölcseink alapján kell 
megitélnünk a: mai válságot. 

A ki nem tud más alapon keresni kibontakozást, 
mint ,, emberismeret" -tel, vagyis a szereplő politikai faktorok 
egyéniségének s az uralkodó áramlatoknak számbavételével, 
az vagy a korona, vagy a nemzet megálázását akarja. 

Nem lehet — nem szabad számolnunk a szerepet vivő 
államférfiak egyéniségével; ha ezt teszszük — neiii jutha* 
tünk eredményre. Államférfiaink korunk „erkölcsei*" alatt 
nyögnek. Szép számmal vannak most is nagyképzettségü, 
nagy szellemi erejű államférfiaink, a kik egyéni jellémök- 
ben integer férfiak. De nincs egyetlen egy sem, a ki 
politikai működésébe átvinné egyéni erkölcsét, s a ki 
ellenállhatatlan erkölcsi erővel ragadna magával egy 
egész pártot. Pedig akkor nem sympathiak és antipathiak 
döntenének a politikában. Egy ilyen államférfiú küzdött 
nem régen sorainkban. Épen akkor dőlt ki, a mikor 
egyéni erkölcse kezdett kibontakozni a politikai életben. 
Megszületett az inkompatibilitási törvény — félig. Meghalt 
annak szülőanyja s ime a gyermek fele az anya méhében 
maradt. (Főrendiház.) Ha most élő államférfiainkban az 
egyéni erkölcsnek nincs meg a szükséges bátorsága, kezet 
kell fogniok mindazoknak, a kik a politikától távol állanak 
s igy érthető, hogy érintetlenek maradtak; ezeknek kell 
társadalmi mozgalom utján arra az emelkedett hangulatra 
erőszakolni a közéletet, a melyben azután nagy szel- 
lemi súlyú s egyénileg szintén nagy erkölcsi súlyú állam- 
férfiaink a közéletben is egész erkölcsi erejükkel képesek hatni. 

Ebben az emelkedettségben államférfiaink képesek 
lesznek keresztülvinni az egyedül alkotmányos, egyedül 
erkölcsös megoldást. A ki az alkotmányban rejlő erkölcsi 
erőt átérzi, az át is tudja azt vinni a koronába. 

által intézendönek ismertetik el." Itt ,Ö Felsége a király* alatt nem a korona, 
hanem a király személye értendő. Hiszen az ^egész'' hadsereg vezérletére stb. 
vonatkozó ügyek ismertetnek el Ö Felsége áltai intézendöknek. Azt csak nem 
állitja senki, hogy a magyar törvényhozás a korona jogairól rendelkezelt az 
„egész* hadsereget illetőleg, tehát a nem .magyar hadsereget*, a másik „kiegé- 
szítő részt" illetőleg is. Csak nem állitja senki, hogy a magyar korona az a 
faktor, a mely az egész hadsereget illetőleg az egységes vezénylet stb.-re 
vonatkozó ügyeket intézi. Nem! Törvényeink ott sem beszélnek koronáról, a 
hol a koronára gondolnak. (Az idézett 1848 : III. t.-cz. 3 §-a.) 

Egyetlen hatalom van, a mely politikai válságot való- 
sággal megoldhat Az az alkotmány, az alkotmányos 
erkölcs. 

Két vezérszempont lebegjen előttünk : 

ügy a korona, mint a nemzet jogUörénék^ 
ugy a korona, mint a nemzet önérzetének 8 erkölcsi 
méltóságának csorbítatlanul kell kikerülnie a küz- 
delemből. 

Más alapon lehet talán pillanatnyi nyugalmat terem- 
teni; de nem érhető el a nemzeti erők állandó, sikeres 
kifejtése. 

Javaslatom és indokolása a fentebb megjelölt két alkot- 
mányos szempontot tartja szem előtt. 

Még egy megjegyzés! A ki ma kibontakozási javas- 
lattal áll elő, annak számítania kell a függetlenségi párttal. 
Meggyőződésem, hogy javaslatom elfogadása a független- 
ségi párt önérzetét, erkölcsi méltóságát nem csorbítaná, 
sőt az ezen javaslat elfogadása esetén előálló helyzet e 
párt fényes erkölcsi diadalát jelentené. 

Budapest, 1903. szeptember 25. 

Szerző. 

JAVASLAT INDOKOLÁSSAL. 



Ha a politikai helyzet a vizsgálódás tárgya, akarat- 
lanul a vizsgáló elébe tolakodik a politikai pártokról meg- 
alkotott véleménye. 

Előre bocsátom, hogy a politikai pártokról való 
véleményadást a legnagyobb gondossággal kerülöm, hogy 
meghallgatásra találjak. Pedig mindkét nagy párttal szem- 
ben egyformán szeretném hallatni politikai viselkedésük 
miatt érzett fájdalmamat, de pártjaink megszokták, hogy 
nem hallgatják meg azt, a ki vádolja őket. 

Miben van a mai helyzet? A képviselőházban a 
jelenleg folyó küzdelem kezdetén két párt állott egymás- 
sal szemben. Egyik — különben közjogi alapjánál fogva 
passiv párt — az actualis kérdésekben activ, a másik — 
különben activ párt — az actualis kérdésekben passiv 
szerepet vitt. A jelenleg activ párt — a függetlenségi 
párt — az általa politikai alapnak el nem fogadott 
kiegyezési törvénynyel megoldott nagy ügyek egyik com- 
plexumában : a katonai ügyekben megjelölte jogi álláspontját. 

Ez a következő: 

Az 1867: XII. t.-czikkben benne van: „a magyar 
hadsereg, mint az összes hadsereg kiegészítő része'^, (11. §.) 
tehát ez a kiegészítő rész a törvény értelmében magyar. 
Ebből pedig szükségszerűen folyik, hogy ebben a kiegé- 
szítő részben magyar a legénység, magyar a tisztikar s 
igy tovább ugy a legénység, mint a tisztikar képzése, 
valamint a vezényleti és szolgálati nyelv és a bíráskodás. 

A 11. §., a mely „mindazt, a mi a hadsereg vezérletére, 
vezényletére és belszervezetére vonatkozik, Ö Felsége 
által intézendő "-nek ismeri el, azonban csak „alkotmányos 
fejedelmi jogai folytán^, (az „alkotmányos" és a „folytán '^ 
szavakra a pártnak határozataiban és fontosabb párt- 
nyilatkozataiban nagyobb súlyt kellett volna fektetnie) 
csakis akként értelmezhető, hogy ö Felsége e kérdésekben 
formailag önállóan (miniszteri ellenjegyzés nélkül) intéz- 
kedik ugyan, de azon alapelvnél fogva, hogy minden 
tényért viselnie kell valakinek a felelősséget, Ö Felségének 
legfelsőbb haduri ténykedéseért — ö Felsége soha, semmi 
körülmények között nem lévén felelős — kormánya 
viseli, ha nem is a jogi, de a politikai felelősséget. Már 
most ez által ingerentiát gyakorol a hadügyi kérdésekre 
az országgyűlés is a kormányra való legitim befolyása által. 

Lássuk, mi a szabadelvüpárt ^o^í álláspontja. 

A képviselőház elnöke, e párt tagja, leszállott elnöki 
emelvényéről és a párt soraiból tartotta hatalmas, közjog- 
interpretaló szónoklatát Gr. Apponyi fejtegetéseinek magva 
azonos volt a függetlenségi pártnak az actualis kérdésekben 
vallott jogi álláspontjával. Pártja e fejtegetéseket meg- 
tapsolta, az akkori miniszterelnök a szónoknak nyilt szinen 
gratulált s másnap az egész pártsajtó üdvözölte 
gr. Apponyit, mint a nagy nemzeti küzdelem fix pontjá- 
nak megteremtőjét. 

Konstatálom okoskodásomnak súlypontját : a két nagy 
párt jogi álláspontja akkor "^ azonos volt, 

*Nem kételkedem benne, hogy egyesek — és pedig szellemi erejüknél 
fogva n^gy sulyu tagjai a pártnak — a párt közhangulatától magukat el nem 
ragadtatták és abban a lelkes pillanatban ép oly ridegen megmaradtak belse- 
jükben kiépült közjogi álláspontjukon, a mint minden valószínűség szerint 
csak napok kérdése az, hogy ezek a rejtett közjogi álláspontok napfényre jutnak. 

Ez a körülmény azonban a fennebb feláUitott praemissának erejét nem 
csökkenti. Közjogi komolysággal vizsgálva a politikai tényeket, lehetetlen arra 
az álláspontra helyezkednünk, hogy az egyes párttagokat a párt lelkes megnyi- 
latkozásakor tanusitott némaságuk, a melyet künn, a párt lelkes hangulatától 
felizgatott tömegekben senki sem vehetett tudomásul, feljogosítaná arra, hogy 
később álljanak elő rejtegetett meggyőződésükkel. Hiszen ők némaságukkal 
pzintén hozzájárultak egy közjogi tudat megteremtéséhez. 

A képviselő utasításokkal meg nem köthető. Igaz ! Ez megdönthetetien 
köhögi tétel ! De megdönthetetlen erkölcsi tétel a képviselőre nézve az is, 
hogy akkor, a mikor egy a képviselőházban megnyilvánuló jogi meggyőződéssel 
egyet nem ért, a maga jogi meggyőződéséről azonnal tájékoztassa a nemzetet. 

A képviselőház nemcsak közjogi faktor. Az eteö 
erkölcsi testülete az országnak. A pártok külön ugyam 
csak erkölcsi testületek. 

Kimondott közjogi álláspontot erkölcsösen csak egy 
esetben lehet megváltoztatni; ha kimondjuk, hogy tévedtünk. 

Eddig egyik párt sem mondta, hogy elfoglalt jogi 
álláspontjában tévedett. Tehát fennáll az egyszer már 
elfoglalt jogi álláspont. Az egész képviselőház — a nép- 
párt is csatlakozni látszott — egységes jogi állásponton 
levőnek mutatkozott. 

A főrendiház még nem nyilatkozott ugyan, de nincs 
benne kétség, hogy ebben az esQtben a képviselőház jo^i 
álláspontját elfogadja. 

A másik közjogi faktor: a korona álláspontja az 
ellenkező, t. i,; hogy az 1867: XII. t.-cz. 11. §-ában fel- 
sorolt jogok az ő reservált felségjogai, a mibe a tör- 
vényhozásnak sem közvetlenül, sem közvetve beleszólása 
nincs. 

A két ellenkező jogi álláspontot egymás mellé állí- 
tottam. Ha a törvényhozás egy közjogot nemzeti létfel- 
tételnek ismer el, arról lemondania nincs joga. De erkölcs- 
telenség is a nemzettel szemben! 

Nem teheti ezt maga a nemzet sem a jövendő 
nemzedékek jogára való tekintettel, a melyeknek fokozott 
joguk van a közjogokra. Jogtalanságot közjogi faktor, 
erkölcstelenséget erkölcsi testület el nem követhet. 

Emlékezzünk itt Deák Ferencz nagy tanítására: 
leverheti a nemzetet a nyers erő, jogától azonban meg 

mert különben előállhat az a helyzet, hogy nagy Bulyu férfiaknak a kellő pil- 
lanatban tanúsított némasága folytán jogi meggyőződésében a nemzet tévútra 
vezettetik. 

Vagyis kétségtelen, hogy ma már senki sem dobhatja az események elé 
a maga jogi meggyőződését azzal az erkölcsi erővel, a melynek egyedül 
van csak ható erője. Ma már tehát mncs más hátra, mint az egész 
nemzettől elfogadott közjogi meggyőződés alapján küzdeni végig a küz- 
delmet. 

Ámbár a kifejtettek szerint a tárgyra nézve az éu jogi álláspontom 
hatványozottan súlytalan, mert hiszen a politikai közélettől távol hallgatá- 
somért felelősség nem terhei, sőt a vázolt politikai helyzetben ellenkező jogi 
álláspont fejtegetéséért terhelt volna felelősség, de személyemre nézve nagy- 
fontosságú lehet valamikor s azért bátorkodom itt megemliteni, hogy az ép 
jogi álláspontom sem egyezik a két nagy párt jogi álláspontjával. 

nem foszthatja. Jogától a nemzet csak maga foszthatja 
meg magát, ha feladja jogait. 

Ha a két döntő jogi faktor ellenkező ^o^í állásponton 
van, az erkölcsön belül a kibontakozásnak két eshető- 
ségére mutat a logica. Az első eshetőség : a nemzet jogá- 
nak megvédése alkotmányos utón, a minek egyedüli módja, 
hogy a képviselőház megtagadja az adó- és ujonczozási 
javaslatok megszavazását. Szigorúan kell distingválni. 
Megtagadja. Erre mindjárt visszatérek. 

A másik eshetőség: a nemzet jogainak erőszakkal 
való kivívása : a forradalom. 

Az erkölcsön belül a logica alapján tertium non datur. 

A második eshetőséget e hazában senki sem emii- 
tette komolyan. 

Marad az első ! A kifejtettek szerint logicailag szükség- 
képeni, törvény szerint kötelesség az adó- és ujoncz megtaga- 
dása, kz előbb azt mondtam, hogy erre visszatérek. 

Veszedelmes félreértés uralkodik. Sokan azt hiszik, 
hogy a passiv resistentia a gyógyító ir. Szomorú tévedés, 
a mely a törvények nemtudásán alapul. A passiv resis- 
tentia törvényteleriy tehát erkölcstelen. 

Honnan vette jogát a képviselőház, hogy nem hoz 
határozatot az ujonczozás és az adó kérdésében? Ily joga 
a képviselőháznak . nincs. Annak két joga van ; az egyik 
vagy a másik egyszersmind mindig kötelessége. Vagy 
megszavazza az adót és ujonczot, vagy megtagadja. Nincs 
arra joga, hogy egyik jogával sem éljen. 

Hát az autonóm hatóságok honnan vették jogukat 
arra, hogy megtagadják az adó átvételét? Ilyen joguk 
nincs. Ök a kormánynak az adó beszedésénél végrehajtó 
közegei. Éhben a feladatában a törvényhatóság nem bir 
átruházott hatáskörrel. Csak két esetben volna jogos a 
most követett eljárás. Először, ha az autonóm hatóságok 
a képviselőháznak a kormány javaslatait megtagadó 
határozataira hivatkozhatnának, a mikor is az annak ellenére 
kiadott kormányrendeletek törvénytelenek s előáll az a 
helyzet, hogy a kormány a törvényhatósággal szemben 
többé törvényesen fel nem léphet, nincs a ki a törvény- 

hatóságot az állami közigazgatásban irányítsa s igy a 
törvényhatóság a törvények értelmében teljesen önállóan 
kénytelen e részben is feladatát teljesíteni. Ez a szükség- 
helyzet Autonóm hatóságaink ma még ebben a helyzet- 
ben nincsenek. Másodszor ugyanily közjogi jelentősége 
volna annak az esetnek, ha az országgyűlés törvény elle- 
nére feloszlattatnék, a mely esetben a kormánynak nincs 
törvényes hasisa s igy a törvényhatóságok nem kötelesek 
a kormányt, mint az állam végrehajtó szervét elismerni. 

Szem előtt tartandó, hogy a ház nem határozott. 

A párt jogilag nem létezik ; tehát az obstructio, mint 
egy párt ténye, nem jogi tény. A jogi helyzet ma az, 
hogy ujonczozási javaslat (másodszor, módosított kiadás- 
ban) be van nyújtva, de a képviselőház azt még nem 
tárgyalta. 

A mai helyzetben a törvényhatóságok csakis a 
képviselőháznak adó, illetőleg ujoncz megtagadó határozata 
alapján, vagyis annak adiv resistentiája esetén tagadhatják 
meg az adóbeszedést s az önkéntesek ujonczozását. 

A passiv resistentia törvénytelen, a képviselőház csak 
activ resistentiát határozhat el és ezen az alapon kötelesek 
erre az autonóm hatóságok is. 

A kifejtettek szerint tehát a képviselőháznak jelenleg 
kötelessége : az activ resistentia, az adó és ujoncz megtagadása, 

A jogot kifejtettem. A politikus itt meg nem állhat. 
Meg van tagadva az adó és ujoncz! Hogyan alakul 
azután a helyzet? 

Az intelligentia minden erkölcsi erejét a nyugalom 
conserválására fordítja. (Mert hisz az erőszakot, mint a 
jog kivívásának eszközét eleve kizártuk.) 

Két esetre mutat ismét az abstraháló logica. 

Vagy sikerül a nyugalom conserválása, vagy nem. 

Nem tudnék komolyan szóba állani azzal, a ki azt 
állítaná, hogy még csak tüntetések sem volnának. Értve 
ezt igy : A hatalom ellen irányuló szervezett és programm- 
szerü tüntetéseket talán meg tudna akadályozni az intel- 
ligentia, de kérdem, lehetséges-e, hogy szerte az egész 
országban — ebben az annyi ellenséggel megrakott ország- 

ban — ne akadjon egyetlen egy hely sem, a hol — ha 
más nem — bát a nemzetiségek ne piszkálnák a 
,,nyugodt'' (!?) tömeg önérzetét és ne volnának képesek 
mesterségesen összeütköz;ést előidézni. Már pedig az első 
összeütközés provokálja a hatalom közbelépését s az 
első kis számú halott és sebesült szükségképen lángba 
borítja az egész országot. Ott vagyunk a forradalomnál, 
a mit mint eshetőséget eleve kizártunk. 

Szóval a logica két esete az activ resistentia mellett 
a valóságban egy esetté zsugorodik össze: a nyugalom 
elvész, itt a forradalom! 

Szinte hallom az ellenvetést! Hát ha a korona enged 
abban a pillanatban, a mikor a képviselőház megtagadja 
az adót és ujonczot. Elborul a lelkem az ily megjegy- 
zésekre. Üzérek ajkára való! 

Kinek van joga arra, hogy a koronáról feltételezze, 
hogy a kényszerhelyzet hatása alatt adja fel vélt jogát, a 
mit ő kötelességének ismer fenntartani? 

A korona nem adhatja fel azt és éppen a nemzet 
javáért. Ez az ő meggyőződése. A ki ezt a meggyőződést 
kétségbevonja, az sérti a szent és sérthetetlen koronát, 
tehát elárulja az alkotmányt és igy a hazát. 

' Hogy a koronának van-e igaza, vagy a nemzetnek, 
azt egyik fél sem döntheti el. Ezt a jövendő történelme 
fogja eldönteni. 

A ki ellenfelének meggyőződését azért vonja kétségbe, 
mert a magáétól különbözik, az a magánéletben is eltávo- 
lítandó, mert megmételyezi az erkölcsöt, minden társadalom 
alapkövét. 

Nincs tehát kivezető út? De van! 

A nemzet 18 millió emberből áll. 

Ekkora tömegben szenvedélyek dolgoznak. A koroná- 
ban nincs szenvedély. 

Segíteni csak a korona tud, ha korona és nemzet 
egymással szembe kerültek, mert ilyenkor csak a koroná- 
tól várható higgadt megfontolás és az erkölcsi nagyságnak 
az emberit meghaladó mértéke. 

A korona nemcsak vem veszt erkölcsi tekintélyéből. 

haneni' emelkedik, ha leszáll a néphez. Felemelni magá- 
hoz nem tudja a tömeget, mert az lehetetlen feladat. 
Tehát le kell szállnia hozzá, hogy segíthessen. A korona 
vallja jogát a maga és a nemzet javára. Érzi, tudja 
azonban, hogy a nemzet szenvedélyében elfogult és az 
örvény felé rohan és oda vonszolja magával a koronát 
is. A korona meggyőződését ez az érzés, ez a tudat meg- 
változtatja, 

MérlegeU, hogy ily végső állapotban az, a mit ö 
jónak tud, jóra nem vezethet. , 

A koronának a nemzet javára szolgáló joga ily álla* 
pótok között már nem szolgálhat sem a korona, sem a 
nemzet javára. A korona jogát kényszer hatása alatt íé\ 
nem adhatja, de feladhatja bölcseségbőlf erkölcsi nagysághóL 
A nemzet, ha létfeltételként tekintett jogát feladja, 
erkölcstelen, mert csak pillanatnyi előnyökért tesz ilyet, 
meggyőződésből soha! A nemzet saját magáért van! Nem 
igy a korona! A korona a nemzetért van! A korona 
enged, mert látja, hogy álláspontján nem használhat aSi 
elfogult nemzetnek. « 

A korona tehát kijelentheti, hogy eddig vallott jogait'— 
a nélkül^ hogy eddigi jogi álláspontjának jogosságából engedne 
' — ezután a nemzettel együtt gyakorolja. 

Azonban joggal igényelheti közjogi állásában, hogy 
erkölcsi nagyságáért, bölcs engedékenységeért bizalommal 
hallgattassanak meg ténybeli meggyőződései. 

A korona kijelentette, hogy mit tart megvalósíthatónak, 
mit nem. A mit feltétlenül nem megvalósíthatónak tartott, 
annak mostani megvalósításától eltekint a nemzet ! Az alkal- 
mas időpontot a két közjogi factor együtt fogja megállapítani. 
A vezérlet, vezénylet és belszervezet ügye, a melyet ezután 
a korona és a nemzet együtt kezel alkotmányosan, békés, 
nyugalmas időkben fog megoldást nyerni. A kifejezetten 
megállapított jog idejében ez már könnyű folyamat lesz. 

De hogy ne csak a korona és a nemzet közti virtuális 
viszony alapján keressem a kibontakozást, vizsgáljuk az 
eddigi helyzetet és azt, hogy mennyiben hozna változást 



az uj helyzet. 

Mi ma a jogi állapot a föütközö pontban, a vezény- 
leti és szolgálati nyelv kérdésében. Tulajdonképen élő 
jogállapotról ebben a pillanatban beszélni nem lehet, mert 
jogszabály kifejezetten nem rendelkezik; a törvényhozás- 
nak és a koronának egymás jogköréről alkotott meg- 
győződései pedig szemben állanak egymással. 

Van azonban egy tényleges állapot t. i. hogy a korona 
ezekről az ügyekről teljesen önállóan rendelkezik. 

A kifejtettek elfogadása esetén a tényleges állapot nem 
változnék egyelőre, és belátható időn belül talán egyáltalán 
nem. T. i. abban az esetben, ha a nemzet a koronával 
leendő együttes erő kifejtésben, mi a formailag uj jog- 
állapot mellett reális remény, oly eredményeket ér el 
ténylegesen ebben a kérdésben, (a katonatiszti pályára tóduló 
magyar ifjak a magyar hadseregben levő összes tiszti 
pozitiókat elfoglalhatják 10. — 15 év alatt, az együttes kezelés 
folytán a hadsereg vezetésének és igy az egésznek szelleme 
összhangzásba jut a nemzeti eszmével,) hogy nem látja 
szükségét annak, sőt tartózkodik tőle, hogy a vezény- 
leti és belső szolgálati nyelv is magyar legyen. (A ható- 
ságokkal való magyar nyelvű érintkezés az előállandó 
körülmények között magától értetődő lesz.) Hiszen a nemzet 
minden aspiratiói mellett maga is érzi ennek a monarchia 
összetes viszonyaiban rejlő nagy nehézségeit. 

Vizsgálandó a korona szempontjából az is, hogy 
a jogi állapotban létrejövendő változás mit eredmé- 
nyezne ? 

Eredményezne-e oly változást, a mitől a koronának 
oka volna aggódni? 

A korona mai meggyőződése szerint egyedül ő bir 
jogkörrel, a vezérlet, vezénylet, (nyelv is ide tartozik) és 
belszervezet kérdéseiben; a nemzet jogkörébe ezek az 
ügyek nem tartoznak. 

Ha az uj formában előállandó jogállapotra gondolunk 
és az erkölcsi szempontok ehminálásával azt mérlegeljük, 
hogy melyik közjogi faktor van abban a helyzetben, hogy 
inkább engedhet, ismét arra a feltétlen meggyőződésre kell 
jutni, hogy a korona az a faktor. Miért ? Mert ha a nemzet 

enged, akkor örökre elveszítette jogát, hogy ezekre az 
ügyekre befolyást gyakoroljon. De ha a korona enged, a 
a nemzet nyer ugyan befolyást, de nem veszt a korona. 
Ö csak befolyásának látszólagos kizárólagosságát veszti el 
— hiszen a mai bonyodalmak és a korona concessiói 
bizonyítják, hogy a befolyás ma sem valósággal kizáró- 
lagos — azonban kétségtelen, hogy a hadsereg kérdései- 
ben — különösen, ha a fenn jelzett és reálisan elöállandó 
tényekre épitett együttes erőkifejtés beáll, — mindig a 
korona befolyása marad a túlnyomó. Megállapítható tehát, 
hogy a jogi helyzet sem fog nagy, tényleges változásokat elő- 
idézni a korona befolyásában. 

Végül tekintettel arra, hogy a korona viselője szükség- 
képen Ausztria császára, vizsgálandó a kérdés a korona 
viselőjére való tekintettel Ausztriára vonatkozólag is. 

Ma ez egységes vezérlet stb. biztosítva van a 11. §, 
által. Hát az uj állapotban hogyan állana az egységesség 
kérdése? Nem emelkedett a kiegyezési alapon álló pár- 
tokból (de a függetlenségi pártból sem, a mely jelenleg 
szintén a kiegyezésért harczol, kiegyezés ellenes jogi állás- 
pontja fenntartása mellett) egyetlenegy hang sem, a mely 
a tulaj donképeni vezérleti, vezényleti és belszervezeti kér- 
désekben az egységességet megtörő inditványnyal állott 
volna elő. Csupán a vezényleti és szolgálati nyelv ügye 
képezi a küzdelem tárgyát. 

Ez a két hadsereg vezérletének, vezényletének és bei- 
szervezetének egységességét lényegileg nem, csak külsőleg 
érinti. Ez pedig bizonyára nem elég fontos, hogy a 
korona ennek az esetleges beállásától való félelmében. 
Ausztriára való tekintettel megtagadja segítségét az egyedül 
lehető kibontakozásra. 

Javdslatom a következő : A képviselőház hatá- 
rozattal elveti a költségvetési, az indemnity és ujonczjavas- 
latokat, és ez által törvényes állapotot teremt. Nyomban 
ezután felirattal a koronához fordul, a melyben deklarálja 
jogi álláspontját, és a maga bölcs szövegezésével a korona 
előtt kibontakozási javaslatot tesz olyanféle irányban, mint 
a mikép fejtegetni bátorkodtam. 

Erös a meggyőződésem, hogy a korona ezen az 
erkölcsi és jogi alapon a feliratra kedvező leirattal válaszolna; 

Alkotmányunk értelmében ennek így kell lennie ! 

Ha a remény megvalósul, nincs semmi akadálya 
annak, hogy ugy a felirat, mint a leirat együttesen tör- 
vénybe iktattassék. 

Komoly jogi akadály esetén (Ausztriára gondolva) 
ettől az utóbbi formától el lehetne állni. 

BUDAPEST, 1903 

RÉVAI ÉS SALAMON KÖNYVNYOMDÁJA 
vni., Ollöi-űt 18. 

